kardosdrur/scandi-wiki huggingface dataset:
Alsikekløver

 
Alsike-Kløver (Trifolium hybridum) er en 10-30 cm høj urt, der (dyrkes som foderplante på græsmarker) er almindelig forvildet i vejkanter. Alsikekløver er giftig for heste. Den ligner en mellemting mellem Rød-Kløver og Hvid-Kløver, men kendes let på sine blomsterhoveder, der er lyse opadtil, men mørkt rosafarvede nedadtil.

Arten bærer det videnskabelige navn hybridum, fordi den blev betragtet som en hybrid af Linné, der navngav arten i 1753. "Alsike" er navnet på en lille svensk by i Uppland, hvorfra planten blev omtalt af Linné i 1742.

Beskrivelse 
Alsike-Kløver er en flerårig, opstigende til opret urt. Den blomstrer i juli-august med først lyserøde, siden rødbrune blomster. Et godt kendetegn er, at bladstilke og blomsterstandsstilke er udstående fra stænglen og at blomsterhovederne nederst er mørke, mens de er lysere opadtil. Efter afblomstring er blomsterstandens stilke tilbagebøjede.

Voksested 
I Danmark er Alsike-Kløver almindeligt dyrket og ses lige så ofte forvildet langs vejkanter og i græsmarker.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Nitrogenfikserende planter
Biplanter
Kløver
Bent

Bent er et drengenavn afledte af latin "Benedictus", der betyder "den velsignede". Ifølge Danmarks Statistik hed 30.982 Bent i 2001.

På dansk anvendes også varianterne Bendt, Benth, Bengt, Benedict, Benedikt og Bendix lige som navnet forekommer i sammensætninger som Bent-Ole.

De tilsvarende pigenavne er Bente og Benedikte.

Kendte personer med navnet 
 Benedikt af Nurcia, italiensk abbed og helgen
 Pave Benedikt 16. – samt 15 paver før ham.
 Bent Albrechtsen, dansk journalist 
 Bent Rold Andersen, dansk politiker og tidligere økonomisk vismand.
 Benedict Arnold, amerikansk general og landsforrædder.
 Bendt Bendtsen, dansk politiker og minister.
 Bent Bertramsen, dansk journalist og tv-vært.
 Bengt Burg, dansk tv-vært.
 Bent Christensen, dansk filminstruktør.
 Bent Christensen, dansk fodboldspiller.
 Bent Christensen Arensøe ("Turbo"), dansk fodboldspiller.
 Bent Fabricius-Bjerre, dansk musiker og komponist.
 Bent Faurschou-Hviid, dansk modstandsmand (Flammen).
 Bent From, dansk forfatter.
 Bent Haller, dansk forfatter.
 Bent Hansen, dansk politiker.
 Bent Høgsbro Østergaard, dansk modstandsmand (Gemüse).
 Bengt Janus, dansk forfatter.
 Bent Jørgensen, dansk zoolog og forfatter.
 Bent Larsen, dansk skakspiller.
 Bent Mejding, dansk skuespiller.
 Bent Norup, dansk operasanger.
 Bendt Reiner, dansk skuespiller.
 Bendt Rothe, dansk skuespiller.
 Bent Solhof, dansk pædagog og skaber af Prop og Berta.
 Bent Warburg, dansk skuespiller.
 Bent Werther, dansk sanger.

Navnet anvendt i fiktion 
 Mit liv som Bent er en dansk tv-serie.

Drengenavne
Brian Krause

Brian Jeffrey Krause (født. 1. februar 1969 i El Toro, Californien) er en amerikansk skuespiller, der er bedst kendt for sin rolle som Leo Wyatt i tv-serien Heksene fra Warren Manor Hvor han var gift med en af heksene og det hele er meget kompliceret. Han var med til skrive historien til afsnit 20 i sæson 5, sammen med nogle andre. Sammen med eks-konen Beth har Brian sønnen, Jamen, (født. 1996). I dag bor Brian i Los Angeles.
I 1991 spillede Brian Krause overfor Milla Jovovich i Tilbage til den blå lagune.

Eksterne henvisninger 

 

Skuespillere fra Californien
Filmskuespillere fra USA
Tv-skuespillere fra USA
Nordskov (Gestelev Sogn)

Nordskov er en hovedgård der ligger i Gestelev Sogn, Sallinge Herred, Ringe Kommune. Den nævnes første gang i 1495. Hovedbygningen er opført i 1700 og ombygget i 1901-1918.

Nordskov Gods er på 360,7 hektar.

Ejere af Nordskov 

 (1495-1522) Joachim Bast
 (1522-1550) Algud Pedersen
 (1550-1556) Abel Fikke gift Pedersen
 (1556-1565) Kirsten Algudsdatter Pedersen gift Akeleye
 (1565-1580) Knud Mikkelsen Akeleye
 (1580-1604) Gabriel Knudsen Akeleye
 (1604-1628) Hans Aschersleben / Jørgen Aschersleben
 (1628-1646) Claus Brockenhuus
 (1646-1676) Peder Clausen Brockenhuus
 (1676-1680) Eiler Pedersen Brockenhuus / Claus Pedersen Brockenhuus nr2
 (1680-1689) Claus Pedersen Brockenhuus
 (1689-1690) Kronen
 (1690-1694) Hans Schrøder von Løwenhielm
 (1694-1696) Frederik Eiler Gjedde
 (1696-1706) Frederik Caisen von Ahlefeldt (døde 1706)
 (1706-1749) Christian Frederik Frederiksen von Ahlefeldt (døde 1749)
 (1749-1750) Regitse Sophie Güldencrone gift (1) von Ahlefeldt (2) Kaas
 (1750-1751) Henrik Bielke Kaas
 (1751-1759) Peter Bernhard Wolfrath
 (1759-1789) Slægten Wolfrath
 (1789-1802) Adam Mogens Holger von Lüttichau
 (1802-1835) Frederik Jørgen Sehested
 (1835-1857) Hans Kruuse
 (1857-1891) Johannes Kruuse
 (1891-1899) Enkefrue Kruuse
 (1899-1900) Enkefrue Kruuses dødsbo
 (1900-1933) Frederik Sporon-Fiedler
 (1933-1951) Enkefrue Anna Sophie Holm gift Sporon-Fiedler
 (1951-1955) Ivar Christian Frederik Sporon-Fiedler
 (1955-1967) Enkefrue Annelise Sporon-Fiedler født Hansen
 (1967-1974) Alfred Nielsen
 (1974-1997) Erik Nielsen
 (1997-) Claus Nielsen

Herregårde i Faaborg-Midtfyn Kommune
Herregårde i Svendborg Amt
Vesterby (Fejø)

Vesterby er den største landsby på Fejø. I Vesterby ligger øens færgeleje, hvorfra færgen afgår til Kragenæs på Lolland – turen tager 15 minutter. Landsbyen (og øen) ligger i Lolland Kommune og hører under Region Sjælland.

Byen havde tidligere en stubmølle , men i 1924 blev den erhvervet af Alex Holch og genopført på Frilandsmuseet i Maribo, der i dag er en del af Museum Lolland-Falster. Den er formentlig fra 1600-tallet. Den første skriftlige kilde er fra 1824. Fra 1833 til salget i 1924 var den ejet af den samme familie, og den var i brug helt frem til 1921.

Refencer 

Lokaliteter i Lolland Kommune
Fejø
Byer og bydele med genforeningssten
Kragenæs

Kragenæs er en havneby ved Smålandsfarvandet på det nordlige Lolland, beliggende 10 km øst for Horslunde, 19 km nordøst for Nakskov og 24 km nordvest for Maribo. Den hører til Lolland Kommune og ligger i Region Sjælland. Kragenæs har færgeruter til Fejø og Femø. 

Kragenæs hører til Birket Sogn. Birket Kirke ligger i landsbyen Lindet 4 km sydvest for Kragenæs.

Faciliteter 
Byen har en købmand. Kragenæshus er et botilbud for mennesker med nedsat fysisk funktionsevne på grund af medfødte hjerneskader.

Kragenæs er et turiststed. Syd for færgehavnen er der lystbådehavn, der er udvidet i 1993 og drives sammen med en campingplads. 1 km syd for byen ligger monumentet Dodekalitten, der består af 12 stenstøtter med indbygget musik.

Historie 
På Ravnsby Bakke 4 km syd for Kragenæs ligger voldstedet Ravnsborg, der gav navn til Ravnsborg Kommune, som Kragenæs hørte til 1970-2006.

I 1899 beskrives Kragenæs således: "Kragenæs med Havn (anlagt 1879, uddybet i de sidste Aar til omtr. 12 F.), hvorfra Færgefart til Fejø, Kro og Købmandsforretn.;"

Jernbanen 
Kragenæs havde station på Nakskov-Kragenæs Jernbane (1915-67). Som endestation havde Kragenæs drejeskive og en enkeltsporet remise. Oprindeligt havde stationen 4 spor, men et af dem blev reduceret til et stikspor. Stationsbygningen er bevaret på Remisevej 4.

Kragenæs Kro 
Den nuværende kro er bygget i starten af 1980'erne efter at den gamle brændte i en snestorm i vinteren 1978-79, som man på Lolland-Falster kalder "Snekrigen". Branden var opstået i de elektriske installationer, og Brandvæsenet kunne ikke komme frem for sne. Kroens café Udsigten ude på havnen er bygget i 2007 efter at det gamle træhus blev ødelagt af stormfloden i november 2006.

Galleri

Noter

Eksterne kilder/henvisninger 
 Kragenæs Kro og Udsigten – med meget om egnens seværdigheder
 Geodatastyrelsen: Høje målebordsblade 1842-1899 og lave målebordsblade 1901-1971

Lokaliteter i Lolland Kommune
Williams syndrom

Williams syndrom (eller Williams-Beuren syndrom) er en sjælden sygdom der i de fleste tilfælde skyldes en mutation på det syvende kromosom. 
Man regner med at der kun er 200-250 personer med Williams syndrom i Danmark.

Personer med Williams syndrom har markerede ansigtstræk, er psykisk udviklingshæmmede, men med relativt høj sproglig udvikling, og de er snakkesalige.

Man har lokaliseret mutationen til regionen 7q11.23 i forbindelse med elastin-genet, men også andre gener i området kan være ramt, f.eks. genet LIMK1 er også i regionen og er udtrykt i centralnervesystemet. 
Det menes at dette gen har betydning for visse dele af den mentale retardering i Williams syndrom.

Henvisninger 
 Center for små handicapgrupper, Sjældne handicap/Williams , 2005.
hjemmeside for Dansk forening for Williams syndrom
 Johns Hopkins University, "Williams-Beuren syndrome", Online Mendelian Inheritance in Man.

Noter 

Udviklingsforstyrrelser
Handikap
Medfødte misdannelser, deformiteter og kromosomafvigelser
Ravnholt (Herrested Sogn)

Ravnholt er en gammel hovedgård, som nævnes første gang i 1382. Gården ligger i Herrested Sogn i Nyborg Kommune. Hovedbygningen er opført i 1592-1620 og til- og ombygget i 1737 og 1846. Sin nuværende form fik herregården ved en hårdhændet restaurering, eller rettere ombygning, 1864-1871 ved H.A.W. Haugsted.

Ravnholt Gods er på 2619,1 hektar med Hellerup og Lykkesholm Slot m.m.

Ejere af Ravnholt 

 (1382-1400) Johan Madsen
 (1400-1425) Jacob Ottesen Bild
 (1425-1550) Slægten Bild
 (1550-1567) Evert Bild
 (1567-1580) Vibeke Podebusk gift Bild
 (1580-1622) Niels Bild
 (1622) Otto Brahe
 (1622-1630) Holger Rosenkrantz
 (1630-1633) Henrik Holck
 (1633-1641) Hilleborg Krafse gift (1) Holck (2) Pogwisch
 (1641-1657) Frantz Pogwisch
 (1657-1688) Christian Skeel
 (1688-1690) Elisabeth Sophie Christiansdatter Skeel gift von Gersdorff
 (1690-1691) Frederik von Gersdorff
 (1691-1701) Charlotte Amalie Frederiksdatter von Gersdorff gift Sehestedt
 (1701-1740) Christian Sehestedt
 (1740-1757) Charlotte Amalie Frederiksdatter von Gersdorff gift Sehestedt
 (1757) Sophie Hedvig Christiansdatter Friis gift Juul
 (1757-1766) Ove Juul 
 (1766-1788) Christian Sehestedt Juul 
 (1788-1815) Ove Christen Sehestedt Juul 
 (1815-1861) Christian Sehestedt Juul 
 (1861-1882) Ove Sehestedt Juul 
 (1882-1915) ?
 (1915-1941) Christian Ove Sehestedt Juul 
 (1941-1948) Ove Christian Sehestedt Juul 
 (1948-1982) Christian Ove Sehestedt Juul 
 (1982-2004) Ove Christian Sehestedt Juul 
 (2004-) Ove Christian Sehestedt Juul / Christian Ove Sehestedt Juul

Herregårde i Nyborg Kommune
Herregårde i Svendborg Amt
Fredede slotte og herregårde i Danmark
Fredede bygninger, konstruktioner og anlæg i Nyborg Kommune
M/F Thor Sydfyen

M/F Thor Sydfyen er navnet på en af Scandlines' færger. Den sejler på ruten Bøjden-Fynshav.

Henvisninger 

 marinetraffic.com: Thor Sydfyen
 faergelejet.dk: Thor Sydfyen

Thor Sydfyen
Viborg Stifts Folkeblad

Viborg Stifts Folkeblad er et dansk dagblad, som udkommer i primært Viborg Kommune.

Avisen blev grundlagt 1. oktober 1877 som modvægt mod den konservative Viborg Stiftstidende. Fra 1880 til 2007 var bladet en del af De Bergske Blade. Det udgives i dag af Jysk Fynske Medier. Viborg Stifts Folkeblad er det eneste overlevende af de fem dagblade, som blev udgivet i Viborg i første halvdel af 1900-tallet. Politisk må bladet opfattes som borgerligt liberalt.

I begyndelsen af 1970'erne forsøgte bladet en ekspansion ved opkøb af Skive Dagblad og Randers Dagblad samt ved etablering af en aflægger i Hobro.

Oplag og læsertal 
Ved opkøbet kom oplaget i 1975 op på knap 21.000, men allerede året efter måtte de tre aflæggere nedlægges, og oplaget faldt til omkring 15.000, som havde været det typiske i en årrække. Siden er oplaget gået langsomt tilbage, men har siden stabiliseret sig omkring 9.000 (2011). I modsætning til de drastiske fald i oplag, som de fleste dagblade har oplevet i de senere år, har Viborg Stifts Folkeblad kunnet notere en lille fremgang.

Ifølge MediaWatch er Viborg Stifts Folkeblads læsertal faldet fra 21.000 til 15.000 personer i løbet af årene 2017-19.

Chefredaktører 
 1877 – 1881	J.K. Holm
 1881 – 1903 Anders Andersen
 1903 – 1927	Rasmus K. Berthelsen
 1927 – 1962	Theodor Wellejus
 1962 – 1969	Poul Nielsen
 1969 – 1974	Asbjørn Nielsen
 1974 – 2000	Per Sunesen
 2000 – Lars Norup

Eksterne henvisninger 

 Viborg Stifts Folkeblads hjemmeside
 Digitaliserede udgaver af Viborg Stifts Folkeblad i Mediestream
 Læs om Viborg Stifts Folkeblad i opslagsværket "De Danske Aviser"

Referencer 

Etableret i 1877
Aviser fra Jylland
Midtjyske Medier
Stifts Folkeblad
Jan Zirk

Jan Zirk (født 1957?) er en dansk fodboldtræner.

Trænerkarriere 
Zirk, som er A-licens træner, har en fortid som træner for IF Skjold Birkerød. Han startede som træner for 2. seniorholdet i den daværende serieklub Boldklubben Avarta i 200?. Klubbens bestyrelse valgte i enighed med Jan Zirk sidenhen at ophæve hans trænerkontrakt i juli 2004 efter Zirk havde modtaget et tilbud om at blive træner i Fremad Amager.

Zirk lavede en aftale med divisionsklubben Fremad Amager i efteråret 2004, hvor han blev cheftræner for klubbens reservehold (2. senior), på daværende tidspunkt placeret i Københavnsserien, samt en del af trænergruppen bag U/21-holdet. Den 25. oktober 2006 blev Zirk hentet ind som ny assisterende træner for den nytiltrådte cheftræner Peer F. Hansen for 1. divisionsholdet. Amagerkanerne skiftede cheftræner Benny Johansen, som fortsatte i en ny jobfunktion som manager, ud med den hidtidige assistenttræner Peer F. Hansen efter en stribe på seks nederlag i træk. Denne trænerrokade mundede øjeblikkeligt ud i et positivt resultat, idet Fremad Amager vandt den efterfølgende 1. divisionskamp på udebane mod Brabrand IF. Zirk forblev imidlertidigt kun i stillingen i godt tre måneder, idet Sundby-klubben den 16. januar 2007 af økonomiske årsager ikke at valgte at forlænge kontrakten med Jan Zirk.

I efteråret 2007 lavede den diplomuddannede træner en aftale med Sjællandsserieklubben Roskilde KFUM, således at Zirk kunne tiltræde cheftrænerposten med sportslig virkning fra nytåret 2007/2008. Overtagelsen af sjællandsserieklubbens førstehold skete med en officiel målsætning om at sikre holdet oprykning og tilbagevenden til Danmarksserien indenfor de kommende tre sæsoner.

Referencer 

Fodboldtrænere fra Danmark
Fodboldtrænere fra Idrætsforeningen Skjold Birkerød
Fodboldtrænere fra Boldklubben Avarta
Fodboldtrænere fra Fremad Amager
Fodboldtrænere fra Roskilde KFUM
Tem Hansen

Tem Willemoes Thordan Hansen (født 18. januar 1984 på Færøerne) er en dansk og færøsk professionel fodboldspiller, hvor hans primære position er på den centrale midtbane.

Spillerkarriere 
Han har en ungdomsfortid i Køge Boldklub, før han som ynglingespiller skiftede til 1. divisionsklubben B.93 og fik sin seniordebut i divisionerne den 22. september 2002 ude mod Herfølge Boldklub. Han vendte imidlertidig tilbage til Køge Boldklub i efteråret 2003, men opnåede ikke en kontrakt efter sin prøvetræning. I 2004 spillede han for Brøndby IFs U-trup (2. holdet) i Danmarksserien, før han skrev kontrakt med 1. divisionsklubben Boldklubben Fremad Amager den 12. januar 2005. Han trænede her på deltid og debuterede for Fremad Amager den 24. marts 2005 mod B.93, hvor det blev til 71 kampe og 4 mål for amagerkanerne.

Han har tidligere spillet to U-19 landskampe (som repræsentant for B.93 i 2001 og 2003) som indskiftningsspiller for det danske Y-landshold uden dog at score. I slutningen af februar 2007 valgte han at tage imod en invitation fra det færøske fodboldforbund og forsøge sig som færøsk A-landsholdsspiller, hvilket han har mulighed for med en færøsk far til trods for at han er opvokset i Danmark. Han fik sin debut for det færøske fodboldlandshold, da han blev skiftet ind i starten af anden halvleg mod finske FC TPS Turku i den første af i alt tre træningskampe under en træningslejr i spanske La Manga Club. Træningskampene var dog uofficielle og regnes ikke med i det samlede antal landskampe. Han fik sin officielle debut på det færøske A-landshold den 24. marts 2007 på hjemmebane i EM-kvalifikationskampen mod Ukraine, hvor han nåede at spille 16 minutter efter at være blevet skiftet ind i 2. halvleg i stedet for landsholdskollegaen Súni Olsen. Ukraine vandt kampen med cifrene 0-2 efter 0-1 i første halvleg.

Noter og Referencer 

Fodboldspillere fra Færøerne
Fodboldspillere fra Danmark
Fodboldspillere fra Fremad Amager
Fodboldspillere fra Lyngby Boldklub
Fodboldspillere fra Boldklubben Søllerød-Vedbæk
Bjerkreim

Bjerkreim er en kommune i Rogaland fylke i Norge med administration i byen Vikeså. Den grænser i nord til Gjesdal, i øst til Sirdal, i syd til Eigersund, og i vest til Hå og Time.

Geografi 
Bjerkreim kommune ligger mellem det flade Jæren i syd og Setesdal og fjeldmarken i Ryfylke i nord. I det lavtliggende syd er jorden godt egnet til landbrugsdrift. I nord er det fjeld og dale, og længst i nord strækker fjeldtoppene sig over 900 meter op. De højeste toppe er Vinjakula på 907 meter og Skykula på 906 meter.

Dalene ligger i nordøstlig retning. De største dale er Ørsdalen og Austrumdalen. Disse dale er præget af store søer og høje fjelde. Den største sø, Ørsdalsvatnet er 18 km lang. I nordvest er Gloppedalsuren det største stenskred i Nordeuropa.

I Bjerkreim ligger Bjerkreimsvassdraget. De fleste søer, bække og elve, som findes i kommunen, hører til dette elvsystem, som munder ud i havet ved Egersund.

Historie 

Fund fra stenalderen dokumenterer, at der har været bosættelser i Bjerkreim s 5000–6000 år.

I krigsårene 1940–45 var Bjerkreim arena for flere krigshændelser. Slaget i Gloppedalsuren i aprildagene i 1940 står som symbol på den norske modstandskraft, hvor flere tyskere mistede livet. Flere Bjerkreimboer deltog i modstandsarbejdet, og i efteråret 1944 gik tyskerne til angreb på Gjedrem, hvor flere norske flygtninge var i skjul. Senere er denne hændelse blevet kaldt Slaget på Gjedrem. Omkring 100 bjerkreimboer blev taget som tyske krigsfanger, men alle kom hjem igen.

I Bjerkreim er der tre kirker/kapel. Bjerkreimskirken blev bygget i 1835. Senare blev der bygget et kapel i Ivesdal og for omkring 20 år siden en kombineret skole og kapel i Ørsdalen. I bygden har der været stærke religiøse og kristne traditioner, og en religiøs leder, Knud Spødervold, var født der ligesom salmedigteren Trygve Bjerkrheim . Flere missionærer har også deres hjemsted i denne bygd.

Eksterne henvisninger 

 Rejsemål Syd Vest 
 Bjerkreimselva
 Kultur i Bjerkreim på kort fra Kulturnett.no

Kommuner i Rogaland
Teddy Holst

Teddy Holst (født 14. maj 1981) er en dansk tidligere professionel fodboldspiller, hvor hans primære position er som angriber.

Karriere 
Som U-landsholdspiller nåede han at repræsentere Boldklubben Frem i 4 U-16 landskampe (ingen mål) og 9 U-17 landskampe. I oktober 1995 var han prøvetræning i Cambridge United i England. Han scorede 2 mål i hans sidste kamp som repræsentant for Boldklubben Frem, inden han skiftede til Brøndby IF og var repræsenterede klubben i 4 U-17 landskampe (0 mål). Han var i 1999 med til at vinde DM for ynglinge, men i vinteren samme år blev han ikke tilbudt en kontrakt og trænede dermed var hos andre klubber, herunder Farum Boldklub, Herfølge Boldklub og B.93.

1. divisionsklubben B.93 erhvervede herefter Teddy Holst fra Brøndby IF. Han blev dog ikke nogen fast stamspiller i sin tid i klubben. Hans næste klub blev Glostrup FK fra 2. division, som midtbanespilleren forlod i sommeren 2002 for efterfølgende at prøve lykken i Hvidovre IF. 2. divisionsklubben Kalundborg GB hentede dog i løbet af vinterpausen Teddy Holst, der sidste år spillede i Glostrup FK. Der spillede han forårssæsonen 2003, før han forlod klubben til fordel for divisionskollegaerne fra Hellerup Idrætsklub i sommeren 2003. Her fik han et mindre gennembrud.

I juli 2004 skiftede Holst til Fremad Amager. Han debuterede for klubben den 8. august 2004 mod Vejle Boldklub. I december 2005 forlængede han sin kontrakt. Han stoppede i klubben i sommeren 2007.

Han spillede senerehen for FC Lejre.

Referencer

Eksterne henvisninger 

Fodboldspillere fra Danmark
Fodboldspillere fra Boldklubben Frem
Fodboldspillere fra Brøndby IF
Fodboldspillere fra B.93
Fodboldspillere fra Glostrup FK
Fodboldspillere fra Hvidovre IF
Fodboldspillere fra Kalundborg GB
Fodboldspillere fra Hellerup IK
Fodboldspillere fra Fremad Amager
Fodboldspillere fra FC Lejre
Achton Friis

Achton Johannes Friis (født 5. september 1871 i Trustrup ved Grenaa, død 17. december 1939 i København) var en dansk tegner, maler og forfatter. 

Efter sin uddannelse som maler blev han uddannet på Kunstakademiet i København fra 1895-99.  Han har blandt andet lavet keramik, porcelæn og portrættegninger af danske folketyper.

Som deltager i Danmark-ekspeditionen rejste han i perioden 1906-08 til Nordøstgrønland. Under ekspeditionen producerede Friis et stort antal portrættegninger og landskabsbilleder, samt bogen Danmark-ekspeditionen til Grønlands Nordøstkyst 1906-1908 udgivet i 1909.

Fra 1926 til 1928 udgav han "De Danskes Øer". Ekspeditionen til de 132 øer resulterede i et tre binds bogværk på i alt ca. 1.200 sider. 1932-1933 udgav han "De Jyders Land", 1-2, og 1936-1937 "Danmarks Store Øer", 1-2. Tilsammen udgør værkerne, der under ét går under betegnelsen De Danskes Land, en natur- og kulturhistorisk beskrivelse af Danmark, med tegninger af Johannes Larsen (1867-1961) og ham selv. "Danmarks Store Øer" har også tegninger af Andreas Friis og Knud Kyhn.

Friis modtog Fortjenstmedaljen i sølv. Han er begravet på Vestre Kirkegård.

Hans søn var tegner og grafiker Claus Achton Friis (1917-1999).

Eksterne kilder/henvisninger 

 De Danskes Land — Achton Friis
 Achton Friis tegninger
 Friis Danmark-ekspeditionen til Grønlands Nordøstkyst 1906-1908, 2. udgave Gyldendal 1987.
 Omkom 79' Fjorden af Vagn Lundbye, 2. udgave Brøndums Forlag 1984
 Holger Jerrild, "Hos Maler-Forfatteren Achton Friis", s. 224-232 i: Gads Danske Magasin, 1936.
 
 

Malere fra Danmark
Polarforskere fra Danmark
Danskere i 1900-tallet
Personer fra Grenaa
Personer i Kraks Blå Bog (afdøde)
Modtagere af Fortjenstmedaljen i sølv
Rejsebogsforfattere fra Danmark i 1900-tallet
Dansksprogede forfattere fra Danmark
Vægt (grafteori)

En graf kaldes for en vægtet graf, hvis hver kant i grafen har en tilknyttet vægt; dvs. en værdi som typisk er et tal. Afhængig af hvad grafen modellere, kan disse kant vægte repræsenter forskellige ting. Det kan f.eks. være afstand (som i TSP), tid, hastighed og mange andre fænomener.

Grafteori